ভুবনেশ্বর কুমার
ভুবনেশ্বর কুমার সিং মবি (হিন্দি: भुवनेश्वर कुमार; জন্ম: ৫ ফেব্রুয়ারি, ১৯৯০) ভারতের উত্তর প্রদেশে জন্মগ্রহণকারী ক্রিকেটার। ভারতীয় ক্রিকেট দলের অন্যতম খেলোয়াড় ভুবনেশ্বর মূলতঃ ডানহাতি মিডিয়াম-ফাস্ট বোলার ও ডানহাতি ব্যাটসম্যান। চমৎকার সুইং বোলিংয়ের পাশাপাশি নিম্ন মাঝারি-সারির ব্যাটিংয়ের ফলে দলের কার্যকর অল-রাউন্ডারের মর্যাদা পেয়েছেন। ঘরোয়া ক্রিকেটে উত্তর প্রদেশ ক্রিকেট দলের পক্ষ হয়ে খেলে থাকেন। এছাড়াও তিনি আইপিএলে পুনে ওয়ারিয়র্স ইন্ডিয়ার পক্ষ হয়ে খেলছেন।